Կայանե Ալդորինո

**Կայանե Լուիզա Ալդորինո Լոպես**, (), Ջիբրալթարի քաղաքական գործիչ և գեղեցկության թագուհի, ով հաղթել է «Միսս աշխարհ 2009»-ը։ 2017-2019 թվականներին նա զբաղեցրել է Ջիբրալթարի քաղաքապետի հանդիսավոր պաշտոնը՝ նախկինում 2014 թվականից փոխքաղաքապետի պաշտոնը զբաղեցնելուց հետո։

Ավելի վաղ Ալդորինոն գեղեցկության մրցույթում արժանացել էր «Միսս Ջիբրալթար-2009» տիտղոսին, իսկ Հարավային Աֆրիկայի Յոհանեսբուրգ քաղաքում կայացած «Միսս աշխարհ-2009» մրցույթում դարձել է հաղթելուց։ Նա առաջին ջիբրալթարացի կինն էր, ով երբևէ հասել է խոշոր միջազգային մրցույթի կիսաեզրափակիչ և միակն է, ով երբևէ հաղթել է մրցույթյում։

## Վաղ կյանք և կարիերա
ձախից|մինի|Ալդորինոն Ադոլֆո Կանեպայի հետ, 2014 թվականի ապրիլի 1.
Ալդորինոն ծնվել և մեծացել է Ջիբրալթարում։ Մինչ «Միսս Ջիբրալթար 2009» դառնալը, նա հինգ տարի աշխատում էր որպես մարդկային ռեսուրսների աշխատակից Սուրբ Բերնարդի հիվանդանոցում։ Ալդորինոն մեծացել է երկլեզու՝ խոսելով և՛ անգլերեն, և՛ իսպաներեն, ինչպես ջիբրալթարցիների մեծ մասը։

Ալդորինոն սկսեց պարել 14 տարեկանում, Urban Dance Group-ի հետ։ Նա մասնակցել է 2008 թվականի միջազգային պարային կազմակերպության համաշխարհային շոու պարի առաջնությանը՝ Գերմանիայի Ռիզե քաղաքում, որտեղ նա ներկայացրել է Ջիբրալթարը Formation անվանակարգում որպես Ջիբրալթարի ազգային պարային թիմի մաս։ Նրանք գրավեցին 17-րդ տեղը և պատմություն կերտեցին՝ դառնալով առաջին Ջիբրալթարի թիմը, որն անցավ առաջին փուլ։

2015 թվականի հունիսին Ալդորինոն ամուսնացել է իր հայրենակից Ահարոն Լոպեսի հետ։  Նրանք ունեն մեկ դուստր, որը ծնվել է 2016 թվականին։

## Մրցույթներ
### Միսս Ջիբրալթար 2009
2009 թվականի հունիսի 27-ին Ալդորինոն թագադրվեց որպես Միսս Ջիբրալթար 2009՝ փոխարինելով Քրիսթլ Ռոբին «Ալամեդա» բացօթյա թատրոնում։

### Միսս աշխարհ 2009
ձախից|մինի|«Միսս աշխարհ 2009»-ից հետո Ջիբրալթարում իր վերադարձի տոնակատարության ժամանակ, 2009 թվականի դեկտեմբերի 17-ին:
Ալդորինոն պատմություն կերտեց 2009 թվականի դեկտեմբերի 12-ին՝ դառնալով Միսս Աշխարհի պատմության մեջ առաջին Միսս Ջիբրալթարը։ Նա նաև դարձել է Ջիբրալթարի առաջին մասնակիցը, ով դուրս է եկել գեղեցկության միջազգային խոշոր մրցույթներից մեկի կիսաեզրափակիչ՝ ստանալով «Լողափնյա գեղեցկության Միսս աշխարհ» տիտղոսը։

Ռուսաստանից ժամանած նախորդ մրցույթի՝ հաղթող Քսենյա Սուխինովայի կողմից Ալդորինոյի թագադրումից անմիջապես հետո Ջիբրալթարը պայթեց, երբ բազմաթիվ ջիբրալթարցիներ դուրս եկան փողոց։ Համախոհները ծածանել են Ջիբրալթարի դրոշը, վանկարկել և հրավառություն սկսել։ Ջիբրալթարի գլխավոր նախարար Պիտեր Կարուանան ողջունել է նրա հաղթանակը որպես «ուշագրավ ձեռքբերում իր և Ջիբրալթարի համար» և խոստացել «թագուհուն արժանի վերադարձ»։ 2010 թվականին նա հյուր դատավոր էր Հարավային Կորեայի Ինչոն քաղաքում անցկացվող «Պարոն աշխարհ 2010» գեղեցկության մրցույթի եզրափակիչ փուլում։

Իր կառավարման ընթացքում Լոպեսն այցելել է ավելի քան 40 երկիր։ Արաբական Միացյալ Էմիրություններ, Ճապոնիա, Բրունեյ, Հոնկոնգ, Կանադա, Միացյալ Նահանգներ, Իսպանիա, Գերմանիա, Կորեա, Իտալիա, Ինդոնեզիա, Հարավային Աֆրիկա, Իռլանդիա և Չինաստան։

#### Վերադարձ հայրենիք
2009 թվականի դեկտեմբերի 15-ին Ջիբրալթարի կառավարությունը հայտարարեց, որ հաջորդ կեսօրին Ալդորինոն Լոնդոնից մասնավոր ինքնաթիռով կտեղափոխվի Ջիբրալթար։ 2009 թվականի դեկտեմբերի 16-ին կառավարությունը հրապարակեց մամուլի հաղորդագրություն, որում մանրամասնեց այն իրադարձությունները, որոնք տեղի կունենան Ալդորինոյի ժամանումից հետո։ Դրանք ներառում էին հանրային ողջույն Ջիբրալթարի օդանավակայանում, շքերթ Գլխավոր փողոցով, որտեղ Ալդորինոն վարելու էր նույն ծալվող մեքենան, որը արքայադուստր Դիանայի և արքայազն Չարլզը Ջիբրալթար  իրենց հարսանեկան ճանապարհորդության ժամանակ։ 2009 թվականի դեկտեմբերի 17-ին Ալդորինոն շքերթով անցավ Գլխավոր փողոցով, որին նախորդում էր Թագավորական Ջիբրալթար գնդի խումբը, իսկ հետո տրղափոխվեց քաղաքապետարանի պատշգամբ։ Դրան հաջորդեց ասուլիսը և ընդունելությունը «Ռոք» հյուրանոցում։ Տոնակատարությունները ավարտվեցին Ջիբրալթարի նավահանգստում հրավառությամբ։ Կառավարությունը նաև դիմել է Ջիբրալթարի բոլոր ձեռնարկություններին՝ խնդրելով այդ օրը փակել ժամը 16:00-ից մինչև 18։ 00-ն, որպեսզի թույլ տան իրենց աշխատակիցներին մասնակցել տոնական միջոցառումներին։

## Քաղաքական կարիերա
### Ջիբրալթարի Քաղաքապետ
2014 թվականի մարտին Ալդորինոն նշանակվել է Ջիբրալթարի քաղաքապետի տեղակալ Ադոլֆո Կանեպայի կողմից ՝ գլխավոր նախարար Ֆաբիան Պիկարդոյի առաջարկով, որն ընդունվել է խորհրդարանի կողմից։

2017 թվականի ապրիլի 4-ին նա դարձավ քաղաքապետ։ Քաղաքապետի պաշտոնում նրա առաջին գործողություններից են եղել պաշտոնի համար կայք և սոցիալական ցանցերում հաշիվներ բացելը և քաղաքապետարանի այցելուների համար լուսանկարների ալբոմների ստեղծումը։

2018 թվականի մայիսին նա «Միսս աշխարհ» կազմակերպությունից ստացած տասը հազար դոլար է նվիրաբերել Սուրբ Բերնարդի հիվանդանոցի «Rainbow Ward»-ին և Սուրբ Մարտինի դպրոցին։ 2018 թվականի սեպտեմբերի 11-ին Ջիբրալթարի և Ճամայկայի միջև տեղի է ունեցել «Քույրության արարողություն», որին ներկա էր Քինգսթոնի քաղաքապետ Դելրա Ուիլյամսը։ 2019 թվականի փետրվարին պատվիրակությունը, որի կազմում էին Ալդորինոն, Սթիվեն Լինարեսը և Չարլզ Ազզոպարդին, այցելեց Ճամայկա՝ «Քույրության համաձայնագիրը» ամրապնդելու նպատակով։ Այս այցի ընթացքում Ալդորինոն ստացավ Քինգսթոն քաղաքի բանալիները։

2019 թվականի ապրիլի 4-ին նրան քաղաքապետի պաշտոնում փոխարինել է Ջոն Գոնսալվեսը։

## Պարգևներ
2011 թվականի հուլիսի 7-ին Ալդորինոն Ջիբրալթարի խորհրդարանում միաձայն քվեարկությամբ պարգևատրվել է և՛ Ջիբրալթար քաղաքի ազատության, և՛ Ջիբրալթարի Պատվո մեդալով։ Ջիբրալթարի գլխավոր նախարար Պետեր Կարուանայի կողմից ներկայացված միջնորդությունը ճանաչեց նրան.
Ալդորինոն դարձել է առաջին կինը, ով ստացել է «Ազատության քաղաք» կոչումը Ջիբրալթարում։

## Ծանոթագրություններ

## Արտքաին հղումներ
* Official Miss Gibraltar pageant website

 
Կատեգորիա:21-րդ դարի քաղաքական գործիչներ
Կատեգորիա:Անձինք իտալական սերմամբ
Կատեգորիա:Անձինք նամականիշերի վրա
Կատեգորիա:Գեղեցկության մրցույթի հաղթողներ
Կատեգորիա:Գեղեցկության մրցույթներ
Կատեգորիա:Մեծ Բրիտանիայի կին քաղաքական գործիչներ
Կատեգորիա:Միսս Աշխարհ
Կատեգորիա:Միսս Աշխարհ հաղթողներ
Կատեգորիա:Քաղաքապետներ